# Club de Mar Mugardos

Club do Mar Mugardos Galiziako A Coruñako probintzian dagoen Mugardos herriko arraun taldea da. 1962an sortu zen eta gaur egun Galiziako Traineruen Ligan ari da. 2023tik A Cabanarekin osatzen du trainerua, gizonezkoetan zein emakumezkoetan.

## Historia

Mugardosko traineru baten lehenengo garaipena 1948ko Generalisimoaren Kopa izan zen. 1962an elkartea sortu zen eta berehala Galiziako batel indartsuena osatu zuen. Espainiako bi txapelketa ere irabazi zituen, 1963an eta 1965ean, eta beste bi urtetan podiumean egon zen.
1996an berriz ere trainerua osatu zuen A Cabana, Cedeira eta San Felipeko arraunlariekin batera eta "Cidade de Ferrol" izena erabili zuten. 1999 arte iraun zuen proiektu honek.
Beste hamarkada batez trainerurik atera gabe egon ondoren 2011ean egin zuen debuta Galiziako Ligan. 2014an Galiziako A Ligan hirugarren postua lortu zuen eta aurrenekoz Kontxarako sailkapen estropadan aritu zen. 2015ean bigarren izan zen liga, hiru bandera irabaziz gainera. Igoera play-offa jokatu zuen baina ez zuen TKE Ligara igotzerik lortu.
2016an azken unean trainerua ez uretaratzea erabaki zuen eta 2017an B Ligan hasi behar izan zuen arraunean. 2020an Ligan parte hartzeari uko egin zion azken unean. 2021ean itzuli eta bigarren egin zuen B Liga. Ondoren play-offetan A Ligara igo zen.
Aurrez emakumezkoen traineruarekin egin bezala, 2023an A Cabanarekin batera atera zuten trainerua eta mailaz igotzea lortu ondoren proiektuak aurrera jarraitzen du.

## Palmaresa
### Txapelketak

* Espainiako Txapelketa (0): 2013an seigarren.

### Ligak

* Galiziako Traineruen Liga (0): bigarrena 2015ean eta hirugarrena 2014an.

### Banderak

* Generalisimoaren Kopa (1): 1948.
* Teresa Herrera Bandera (0): bigarrena 2015ean.
* Asturiasko Printzearen Bandera (1): 2014.
* Concello de Cangas Bandera (1): 2021.
* Concello do Grove Bandera (1): 2021.

### Batelak

* Espainiako Batel Txapelketa:
** Txapeldun (2): 1963, 1966
** Bigarren (2): 1965, 2004
** Hirugarren (1): 1971

## Azken denboraldiak

Dendoraldiak :
| TKE | 0 |
| LGT 1 | 8 |
| LGT 2 | 5 |
| 2025 barne. |||
| Urtea | Liga | Espainia |
| 2011 | Galiziako Liga, 12.a | |
| 2012 | Galiziako A maila, 6.a | |
| 2013 | Galiziako A maila, 5.a | 6.a |
| 2014 | Galiziako A maila, 3.a | |
| 2015 | Galiziako A maila, 2.a | |
| 2016 | ez |
| 2017 | Galiziako B maila, 2.a | |
| 2018 | Galiziako B maila, 7.a | |
| 2019 | Galiziako B maila, 9.a | |
| 2020 | ez |
| 2021 | Galiziako B maila, 2.a | |
| 2022 | Galiziako A maila, 12.a | |
| 2023 | Galiziako B maila, 2.a | (A Cabanarekin) |
| 2024 | Galiziako A maila, 8.a | (A Cabanarekin) |

## Emakumezkoen trainerua

2018an aurreneko aldiz emakumezkoen trainerua osatu zuen eta Galiziako Ligan aritu zen. Traineru berdearekin aritu zen. 2020an ez zuen lortu trainerurik ateratzerik.
2022an A Cabanarekin bat eginda atera zuen trainerua, Euskotren Ligara igotzeko play-offak jokatzeari uko egin diote. Espainiako txapelketan brontzezko domina eskuratu zuten 2022 eta 2023an.

### Banderak

* Bandeira Cidade de Ferrol (1): 2023.

### Denboraldiak

Dendoraldiak :
| Euskotren | 0 |
| LGT | 7 |
| 2025 barne. |||
| Urtea | Liga | Kontxa | Galiziako txap. | Espainiako txap. |
| 2018 | Galiziako Liga, 5.a | - | 4.a | |
| 2019 | Galiziako Liga, 5.a | - | 6.a | |
| 2020 | ez |
| 2021 | Galiziako Liga, 7.a | - | - | |
| 2022 | Galiziako Liga, 3.a | - | 3.a | 3.a |
| 2023 | Galiziako Liga, 2.a | - | 5.a | 3.a |
| 2024 | Galiziako Liga, 6.a | - | 6.a | |

## Erreferentziak

* 1 2 «Liga LGT | C.M. Mugardos - Liga LGT» web.archive.org 2018-02-02 (Noiz kontsultatua: 2024-12-10).
* ↑ www.ligalgt.com (Noiz kontsultatua: 2024-11-23).
* ↑ (Gaztelaniaz) «Una temporada para la historia» La Voz de Galicia 2015-09-24 (Noiz kontsultatua: 2024-11-23).
* 1 2 (Gaztelaniaz) «Náutico de Ribeira y Amegrove renuncian a competir en la LGT» Diario de Arousa (Noiz kontsultatua: 2024-12-10).
* ↑ (Gaztelaniaz) «Mugardos-A Cabana, supervivencia contra viento y marea: «Entre la más mayor y la más joven hay 30 años de diferencia»» La Voz de Galicia 2024-07-20 (Noiz kontsultatua: 2024-07-23).
* ↑ (Gaztelaniaz) «Mugardos-A Cabana, supervivencia contra viento y marea: «Entre la más mayor y la más joven hay 30 años de diferencia»» La Voz de Galicia 2024-07-20 (Noiz kontsultatua: 2024-07-23).
* ↑ (Gaztelaniaz) «Título para Ares y bronce para A Cabana Mugardos en el Estatal de traineras de Tirán» Diario de Ferrol (Noiz kontsultatua: 2024-11-23).

## Kanpo estekak

* (Gaztelaniaz) Webgune ofiziala
* (Galizieraz) Liga Galega de Traiñeiras-en webguneko informazioa
* Datuak: Q12386267
* Multimedia: Club de Mar Mugardos / Q12386267